Document ID: /roh_data/filtered/fineweb-2-filterrobots_roh.jsonl.gz/53084

L’Uffizi federal da traffic ha decis mesiras spezialas per la finanziaziun. Quai per ch’il traffic public ed il traffic da martganzia cun il tren restian solvents durant la pandemia da corona. Tenor ina communicaziun vul ins cun quai garantir che las interpresas restan ablas d’agir.
Mesiras spezialas datti era per il persunal da tren e tram. Uschia pon vegnir engaschads temporarmain era locomotivists che han attests medicinals u attests per la cumpetenza professiunala, ch’èn scrudads. Uschia vul ins evitar stretgas da persunal.
Plinavant pon camiuns charrar cun dapli pais che usità, scriva l'Astra. Quai ha l'Astra ordinà per garantir la capacitad da transpors. Tar chaufferus da professiun valan uss er regulaziuns schluccadas per far pausas e per temp da ruaus. Uschia pon manischunz charrar en duas emnas ina suenter l'autra empè da total 90 uras, total 112 uras cun il vehichel.